open-index/open-wikipedia-markdown huggingface dataset:
Νάνος των Ιχθύων

Ο **Νάνος των ιχθύων** είναι νάνος ακανόνιστος γαλαξίας, ο οποίος ανήκει στην τοπική ομάδα γαλαξιών που ανήκει και ο Γαλαξίας μας. Εικάζεται ότι είναι δορυφόρος του γαλαξία του τριγώνου. Η ονομασία του οφείλεται στο σημείο θεάσης του που βρίκεται στον αστερισμό των Ιχθύων. Εμφανίζει μετατόπιση προς το ιώδες δεδομένου ότι πλησιάζει τον Γαλαξία μας με ταχύτητα 287&nbsp;km/s. 
Πιθανώς  να είναι γαλαξίας μεταβατικού τύπου, ανάμεσα σε σφαιροειδή νάνο γαλαξία και ακανόνιστο νάνο γαλαξία. Εναλλακτικά, μπορεί να είναι μία σπάνια, αλλά στατιστικά αποδεκτή, έκδοση ενός από τους δύο τύπους.

## Ιστορία
Ο Νάνος των Ιχθύων ανακαλύφθηκε από την Valentina Karachentseva το 1976.

## Ο σχηματισμός των άστρων του Γαλαξία των Ιχθύων
Μια μελέτη που αφορούσε στον σχηματισμό των αστεριών του Γαλαξία των Ιχθύων, που πραγματοποιήθηκε το 2001, παρέχει πολλές πληροφορίες σχετικά με το πώς δημιουργήθηκε και αναπτύχθηκε. Το πρώτο συμπέρασμα είναι πως  ο ρυθμός σχηματισμού αστέρων στον Νάνο των Ιχθύων έχει μειωθεί τα τελευταία 10 δισεκατομμύρια χρόνια ενώ η πλήρης αστρογένεση έγινε τα πρώτα 8 δισεκατομμύρια χρόνια. Η ίδια μελέτη  έδειξε επίσης ότι δεν δημιουργήθηκαν καθόλου αστέρια τα τελευταία 100 εκατομμύρια χρόνια. Ως εκ τούτου, τα περισσότερα από τα αστέρια που κατοικούν σε αυτόν τον γαλαξία είναι παλιά, πλούσια σε μέταλλα  ηλικίας περίπου 2,5 δισεκατομμυρίων ετών, παρόλο που  στις εξωτερικές περιοχές υπάρχουν μικρές συστάδες νέων αστεριών.

## Παραπομπές


## Εξωτερικοί σύνδεσμοι
* 

Κατηγορία:Δορυφόροι γαλαξιών
Κατηγορία:Τοπική ομάδα γαλαξιών
Κατηγορία:Νάνοι γαλαξίες
Κατηγορία:Ακανόνιστοι γαλαξίες
Κατηγορία:Ιχθύες (αστερισμός)
Κατηγορία:Ιδιόμορφοι γαλαξίες
03792
800 μέτρα στους Νορδικούς Αγώνες Κλειστού Στίβου

Τα **[[800 μέτρα]] στους [[Νορδικοί Αγώνες Κλειστού Στίβου|Νορδικούς Αγώνες Κλειστού Στίβου]]** έχουν πραγματοποιηθεί από τους άνδρες και τις γυναίκες από την εναρκτήρια έκδοση το 2011. Είναι ο τέταρτος πιο σημαντικός τίτλος στα 800 μέτρα μαζί με τα 800 μέτρα στους Βαλκανικούς Αγώνες Κλειστού Στίβου, μετά από τα 800 μέτρα στο Παγκόσμιο Πρωτάθλημα Κλειστού Στίβου, τα 800 μέτρα στο Ευρωπαϊκό Πρωτάθλημα Κλειστού Στίβου και τα 800 μέτρα στο Ασιατικό Πρωτάθλημα Κλειστού Στίβου.  Η μορφή της διοργάνωσης έχει μία τελική σειρά και η τελική κατάταξη διαμορφώνεται από τους καλύτερους χρόνους σε αυτή την σειρά. Συνολικά έχουν διεξαχθεί πέντε φορές από το 2011.

Τα ρεκόρ των αγώνων για το αγώνισμα είναι 1:48.39 λεπτά για τους άνδρες, που καταρρίφθηκε από τον Αντρέας Άλμγκρεν το 2015, και 2:04.07 λεπτά για τις γυναίκες, που καταρρίφθηκε από την Άννα Σιλβάντερ το 2015. Το ρεκόρ των αγώνων στους άνδρες έχει καταρριφθεί δύο φορές: από τον Γιόχαν Ρόγκεστεντ το 2013, καθώς και από τον Αντρέας Άλμγκρεν το 2015. Το ρεκόρ των αγώνων στις γυναίκες έχει καταρριφθεί μία φορά: από την Άννα Σιλβάντερ το 2015.

Ο Τόμας Ροθ, από τη Νορβηγία, είναι ο πιο επιτυχημένος αθλητής της διοργάνωσης, έχοντας κερδίσει τρεις τίτλους συνολικά, ένα χρυσό, ένα αργυρό και ένα χάλκινο. Άλλοι αθλητές με χρυσά μετάλλια είναι ο Αντρέας Άλμγκρεν, ο Γιόχαν Ρόγκεστεντ και ο Γιόχαν Σβένσον από τη Σουηδία, καθώς και ο Ρόαλντ Φρέσκελαντ από τη Νορβηγία. Η Άννα Σιλβάντερ από τη Σουηδία, είναι η μοναδική γυναίκα που έχει κερδίσει δύο χρυσούς τίτλους στην πρόσφατη ιστορία των Νορδικών Αγώνων Κλειστού Στίβου. 

Από το 2011 έως σήμερα έχουν αναδειχθεί πέντε πρωταθλητές από δύο διαφορετικές χώρες στους άνδρες και τέσσερις πρωταθλητές από δύο διαφορετικές χώρες στις γυναίκες. Οι πρώτοι πρωταθλητές ήταν ο Τόμας Ροθ στους άνδρες από τη Νορβηγία και η Σαρλότ Σένμπεκ στις γυναίκες από τη Σουηδία το 2011. Οι πιο πρόσφατοι πρωταθλητές είναι ο Αντρέας Άλμγκρεν και η Άννα Σιλβάντερ από τη Σουηδία.

Η Σουηδία είναι η πιο επιτυχημένη χώρα στο αγώνισμα, έχοντας κερδίσει επτά χρυσά μετάλλια, τρία στους άνδρες και τέσσερα στις γυναίκες. Η Νορβηγία είναι στη δεύτερη θέση με δύο χρυσά μετάλλια, μόνο στους άνδρες και η Φινλανδία στην τρίτη θέση με ένα χρυσό μετάλλιο, μόνο στις γυναίκες.
## Κάτοχοι μεταλλίων
### Ανδρών

#### Μετάλλια ανά αθλητή

#### Μετάλλια ανά χώρα

### Γυναικών
thumb|right|Η πρωταθλήτρια το 2012, Καρίν Στόρμπακα.

#### Μετάλλια ανά αθλήτρια

#### Μετάλλια ανά χώρα

## Βαθμολογία

## Εξέλιξη ρεκόρ αγώνων
### Ανδρών

### Γυναικών

## Παραπομπές

## Εξωτερικοί σύνδεσμοι
*Επίσημη ιστοσελίδα της NA

Κατηγορία:Νορδικοί Αγώνες Κλειστού Στίβου
Δώρα Μοάτσου-Βάρναλη

Η **Δώρα Μοάτσου-Βάρναλη** (3 Νοεμβρίου 1895 - 16 Μαρτίου 1979) ήταν Ελληνίδα ποιήτρια.

## Βίος
Η **Δώρα Μοάτσου-Βάρναλη** γεννήθηκε στις 3 Νοεμβρίου 1895 στην Κωνσταντινούπολη. Σπούδασε φιλολογία στο Πανεπιστήμιο της Σορβόννης όπου γνώρισε τον Κώστα Βάρναλη. Εργάστηκε σαν καθηγήτρια φιλολογικών μαθημάτων σε γυμνάσια της Κρήτης και της Αθήνας ως το 1947. Υπήρξε μέλος της Εταιρείας Ελλήνων Λογοτεχνών. Πέθανε στις 16 Μαρτίου 1979.

## Λογοτεχνικό-δοκιμιογραφικό έργο
**Στίχοι* 1927
**In memoriam* 1938 (η πρώτη έκδοση χάθηκε μετά εισβολή και έρευνα της αστυνομίας στην οικία Βάρναλη)
* *Τραγούδια για παιδιά*, 1954
**Καημοί και αγάπες*, 1956
**Ο ελληνικός στίχος από τους βυζαντινούς χρόνους ως σήμερα 
**Κάτω από το λιοντάρι της Βενετίας (έμμετρο δράμα , 1959)
**Κόρη της Εύας* (μυθιστόρημα, 1961)
**Ταξείδι αναψυχής* (διηγήματα 1962)
**Ποιήματα* (1963)

## Παραπομπές

## Πηγές
*Ανώνυμος, «Γεγονότα: Το τέλος μιας ποιήτριας», Διαβάζω, τχ.20 (Μάιος 1979), σελ.18
*Δημ. Γιακ., «Τα γεγονότα και τα ζητήματα:Δώρα Μοάτσου-Βάρναλη  », Νέα Εστία, τομ.105, τχ. 1242(1 Απριλίου 1979),σελ.470
*Ευάγγελος Ανδρέου, Στοιχεία Ζωής, 1978 (Δώρα Μοάτσου-Βάρναλη)

Κατηγορία:Ελληνίδες ποιήτριες
Κατηγορία:Νεοέλληνες ποιητές
Μενεκράτης ο Σάμιος

Ο **Μενεκράτης ο Σάμιος** ήταν ποιητής (επιγραμματοποιός) του 4ου ή 3ου π.Χ. αιώνα.

Διασώζεται ένα αμφισβητούμενο όμορφο δίστιχο επίγραμμά του για τα γηρατειά στον ένατο τόμο της Ελληνικής ανθολογίας (AP IX 55) καθώς και πιθανώς το επίγραμμα 54
Το κείμενο της *Παλατινής Ανθολογίας* αποδίδει το επίγραμμα 54 σε κάποιον Μενεκράτη χωρίς επιθετικό προσδιορισμό. Κατά συνέπεια δεν θα μπορούσε να λεχθεί με απόλυτη βεβαιότητα αν αυτού του επιγράμματος ο ποιητής ήταν ο Μενεκράτης ο Σμυρναίος ή ο Μενεκράτης ο Σάμιος ή, ίσως, κάποιος άλλος τρίτος Μενεκράτης, αλλά το ίδιο επίγραμμα 54, εμφανίζεται ως: «Μενεκράτους Σαμίου» στον Στοβαίο, καθώς επίσης και στην Ευφημιανή συλλογή (συνήθως αποκαλούμενη στη βιβλιογραφία ως Syll. E.), με την ένδειξη «εις γήρας».

Στην Παλατινή ανθολογία εμφανίζονται τρία επιγράμματα με το όνομα Μενεκράτης:
*Βιβλίο 9, επίγραμμα 54: Μενεκράτους 
*Βιβλίο 9, επίγραμμα 55: Λουκιλλίου οι μεν Μενεκράτους Σαμίου
*Βιβλίο 9, επίγραμμα 390: Μενεκράτους Σμυρναίου

Στο προοίμιο της ανθολογίας Στέφανος του Μελεάγρου, αναφέρεται ότι έχει περιληφθεί σε αυτήν ποιητής με το όνομα Μενεκράτης χωρίς να δηλώνεται ποιος από τους παραπάνω είναι.

## Παραπομπές


Κατηγορία:Αρχαίοι Έλληνες ποιητές
Κατηγορία:Αρχαίοι Έλληνες επιγραμματοποιοί
Κατηγορία:Ελληνική Ανθολογία
Κατηγορία:Αρχαίοι Σάμιοι
Κατηγορία:Στέφανος του Μελεάγρου
Μενεκράτης ο Τύριος

Ο **Μενεκράτης ο Τύριος** ήταν ιστορικός άγνωστης εποχής. Αναφέρεται μόνο από τον παροιμιογράφο Ζηνόβιο στο λήμμα * [Ινούς βάσανα]*.

## Παραπομπές


Κατηγορία:Αρχαίοι Έλληνες συγγραφείς 
Κατηγορία:Αρχαίοι Έλληνες ιστορικοί
Aqualung Live

Το **Aqualung Live** είναι ζωντανά ηχογραφημένο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 19 Σεπτεμβρίου 2005 στην Ευρώπη και τις 7 Μαρτίου 2006 στην Αμερική, μέσω της δισκογραφικής εταιρίας "Fuel 2000".

Η ηχογράφηση του δίσκου πραγματοποιήθηκε στις 23 Νοεμβρίου 2004 στα "XM Studios" της Ουάσινγκτον, μπροστά σε σαράντα προσκεκλημένους του συγκροτήματος. Κατά την αμερικάνικη περιοδεία των Jethro Tull το φθινόπωρο του 2005, η συγκεκριμένη κυκλοφορία διανεμόταν δωρεάν προς το κοινό, ενώ τα έσοδα από τις ευρωπαϊκές του πωλήσεις δόθηκαν σε φιλανθρωπικά ιδρύματα προς βοήθεια των άστεγων.

Οι κριτικές για το άλμπουμ υπήρξαν μέτριες προς καλές, με το "Allmusic" να του δίνει 3,5 αστέρια με άριστα τα 5, το "Sputnik Music" μέσο όρο βαθμολογιών 3,5 / 5 και το "ProgArchives" 3,45 / 5.

## Λίστα Τραγουδιών
* *Όλα τα κομμάτια είναι συνθέσεις του [[Ίαν Άντερσον]]*.
# "Aqualung" – 7:56
# "Cross-Eyed Mary" – 4:34
# "Cheap Day Return" – 1:21
# "Mother Goose" – 5:39
# "Wond'ring Aloud" – 2:00
# "Up to Me" – 3:35
# "My God" – 8:27
# "Hymn 43" – 4:22
# "Slipstream" – 0:59
# "Locomotive Breath" – 5:19
# "Wind-Up" – 6:40
# Riffs – Another Monkey – 1:27
# Recording the Original – 2:05
# Choosing My Words with Care – 1:17
# Hummmmmm 43 – 0:35
# A Different Kettle of Very Different Fish – 1:02
# But is It Any Good? – 1:42

## Θέσεις τσαρτ
***Aqualung Live*** *(άλμπουμ)*

***Επίσημη κυκλοφορία: [[19 Σεπτεμβρίου]] [[2005]]***

## Μέλη των Jethro Tull
Οι μουσικοί οι οποίοι ηχογράφησαν το "*Aqualung Live*" ήταν οι εξής:
* **[[Ίαν Άντερσον]]** - φωνητικά, φλάουτο, ακουστική κιθάρα
* **[[Μάρτιν Μπαρ]]** - ηλεκτρική κιθάρα, ακουστική κιθάρα, φλάουτο
* **Άντριου Γκίντινγκς** - πλήκτρα, πιάνο
* **Τζόναθαν Νόις** - μπάσο
* **[[Ντον Πέρι]]** - τύμπανα, κρουστά

## Παραπομπές


## Πηγές
* Aqualung Live - Jethro Tull | Songs, Reviews, Credits, Awards | AllMusic
* Jethro Tull - Aqualung Live | Sputnikmusic
* JETHRO TULL Aqualung Live reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 2005
Emperor's Return

**Emperor's Return** είναι ο τίτλος ενός ΕΡ του ελβετικού metal συγκροτήματος Celtic Frost, το οποίο κυκλοφόρησε τον Αύγουστο του 1985 μέσω της δισκογραφικής εταιρίας "Noise Records". Αυτή υπήρξε η δεύτερη κυκλοφορία του σχήματος, ακολουθούμενη από το άλμπουμ "*[[To Mega Therion]]*" δύο μήνες αργότερα.

Το εξώφυλλο του ΕΡ είναι σχεδιασμένο από τον Φιλίπ Λοβέρ, γνωστό για τα εξώφυλλα του για δίσκους των Kreator, Warrant, Rage, κ.α..

Η ηχογράφηση του πραγματοποιήθηκε στο στούντιο "Line In" της Ζυρίχης από τις 8 μέχρι τις 12 Απριλίου 1985, με εξαίρεση τα "*Morbid Tales*" και "*Dethroned Emperor*", τα οποία είχαν ηχογραφηθεί τον Οκτώβριο του 1984 στο "Caet Studio" του Βερολίνου. Στα συγκεκριμένα κομμάτια, τα τύμπανα έπαιζε ο Στίβεν Πρίστλι, ο οποίος αντικαταστάθηκε από τον Ριντ Σεντ Μαρκ. Ο τελευταίος έπαιξε στα υπόλοιπα τρία κομμάτια της κυκλοφορίας.

Το 1986, το συγκεκριμένο ΕΡ κυκλοφόρησε μαζί με το "*[[Morbid Tales]]*" σε μορφή CD.

## Λίστα Τραγουδιών
# **"Circle of the Tyrants"** *(Fischer, Ain)* – 4:27
# **"Dethroned Emperor"** *(Fischer, Ain)* – 4:38
# **"Morbid Tales"** *(Fischer, Ain)* – 3:29
# **"Visual Aggression"** *(Fischer, Ain)* – 4:11
# **"Suicidal Winds"** *(Fischer, Ain)* – 4:36

## Μέλη των Celtic Frost
Οι μουσικοί οι οποίοι ηχογράφησαν το "*Emperor's Return*" ήταν οι εξής:

* **[[Τόμας Γκάμπριελ Φίσερ]]** - φωνητικά, κιθάρα
* **[[Μάρτιν Έρικ Έιν]]** - μπάσο
* **[[Ριντ Σεντ Μαρκ]]** - τύμπανα
* **Στίβεν Πρίστλι** - τύμπανα

## Παραπομπές


## Πηγές
* Celtic Frost - Emperor's Return (Vinyl) at Discogs
* Celtic Frost - Emperor's Return | Sputnikmusic
* Celtic Frost - Emperor's Return - Encyclopaedia Metallum: The Metal Archives

Κατηγορία:Δισκογραφία των Celtic Frost
Κατηγορία:Άλμπουμ του 1985
Αλκιβιάδης Κωνσταντινίδης

Ο **Αλκιβιάδης Κωνσταντινίδης** (πέθανε τον Φεβρουάριο του 1933) ήταν Έλληνας  πολιτικός. Διετέλεσε γερουσιαστής Καβάλας από το 1929 ως το 1932.

## Βιογραφικά στοιχεία
Ήταν γιος του ποιητή Ιωάννη Κωνσταντινίδη από τον γάμο του με τη Βασιλική Αγαπητού από την Καβάλα. Το 1929 εξελέγη γερουσιαστής με το Κόμμα Φιλελευθέρων.
Απεβίωσε το 1933 από άνθρακα, εξαιτίας της θλίψης του για την μη εκλογή του στις εκλογές Γερουσίας του 1932. Στις εκλογές εκείνες ήταν υποψήφιος ως ανεξάρτητος.

## Παραπομπές


Κατηγορία:Έλληνες γερουσιαστές
Μενεκράτης ο Συρακούσιος

Ο **Μενεκράτης ο Συρακούσιος** ήταν γιατρός του 4ου π.Χ. αιώνα, μια ιδιόρρυθμη προσωπικότητα για την οποία έχουν διασωθεί κάποιες ανεκδοτολογικού περιεχομένου αφηγήσεις κυρίως από τον Αθήναιο (που επικαλείται παλαιότερες μαρτυρίες του Ηγησάνδρου) και τον Αιλιανό.

Είχε την φήμη ότι μπορούσε να θεραπεύει την **, δηλαδή την επιληψία, και φαίνεται πως είχε κάποιες επιτυχίες, αφού μνημονεύονται τα ονόματα μερικών ιαθέντων ασθενών του (όπως του Νικαγόρα του Ζελείτη, ο οποίος διετέλεσε και Τύραννος της Εφέσου σύμφωνα με τον Βάτονα).

Αντί χρημάτων ζητούσε από όσους γινόταν καλά να τον υπηρετούν και να τον συνοδεύουν στις περιοδείες του. Τους έδινε ονόματα θεών ή ηρώων και τους έντυνε με τα ανάλογα ρούχα. Ο ίδιος αυτοαποκαλούνταν Ζευς, κράταγε σκήπτρο και έφερε χρυσό στεφάνι στο κεφάλι και πορφυρά ενδύματα. Μια μέρα έγραψε γράμμα στον Φίλιππο, τον βασιλιά της Μακεδονίας, που άρχιζε με την φράση: "". Ο Φίλιππος του απάντησε με ένα γράμμα τριών μόνον λέξεων: "", υπονοώντας ότι του εύχεται να βρει τα λογικά του. Σύμφωνα όμως με τον Πλούταρχο την απάντηση αυτή την έστειλε ο Αγησίλαος, στον οποίο ο Μενεκράτης είχε επίσης γράψει ανάλογή επιστολή. 

Ο Ηγήσανδρος διηγιόταν ακόμη ότι κάποτε ο Φίλιππος κάλεσε τον Μενεκράτη μαζί με την ακολουθία των θεών του σε δείπνο. Τους έβαλε να ξαπλώσουν στην μεσαία κλίνη, η οποία για την περίσταση είχε διακοσμηθεί με μεγαλοπρέπεια και πολυτέλεια. Απέναντι τους τοποθέτησαν βωμό γεμάτο με κάθε είδος καρπούς. Ο Μενεκράτης φαινόταν ευχαριστημένος με το όλο σκηνικό· όταν όμως οι άλλοι συνδαιτυμόνες άρχισαν να τρώνε τα εκλεκτά εδέσματα και οι υπηρέτες προσέφεραν σ' αυτόν και στους άλλους "θεούς" που τον συνόδευαν μόνον θυμιάματα και σπονδές, αναγκάστηκε να πάρει την πολύχρωμη ακολουθία του και να φύγει θυμωμένος.

## Παραπομπές & Σημειώσεις


Κατηγορία:Αρχαίοι Έλληνες ιατροί 
Κατηγορία:Αρχαίοι Συρακούσιοι
Μενεκράτης Τιβέριος Κλαύδιος Κυρίνος

Ο **Μενεκράτης** ήταν φημισμένος γιατρός του 1ου. αιώνα. μ.Χ.

Οι πληροφορίες που έχουμε γι' αυτόν προέρχονται κατά κύριο λόγο από επιτάφια επιγραφή γραμμένη στα ελληνικά, και ίσως να ήταν το ίδιο πρόσωπο με τον Μενεκράτη που μνημονεύεται συχνά από τον Γαληνό.

Ο Μενεκράτης διετέλεσε, σύμφωνα με τα αναγραφόμενα στην προαναφερθείσα επιγραφή, γιατρός αυτοκρατόρων (πιθανόν του Τιβέριου και του Κλαύδιου) και έγραψε 156 ιατρικά και φαρμακολογικά συγγράμματα. Σύμφωνα με το γαληνικό έργο *Περὶ συνθέσεως φαρμάκων τῶν κατὰ τόπους* ο Μενεκράτης είχε συγγράψει βιβλίο *ἀρίστων φαρμάκων*, τα περισσότερα από τα περιγραφόμενα φάρμακα σε αυτό το πόνημα τα είχε εφεύρει ο ίδιος, και φαίνεται ο Γαληνός να τον τοποθετεί χρονικά μετά τον Ανδρόμαχο και ως σύγχρονο με τον Αντώνιο Μούσα. Είναι πιθανό ο τίτλος του βιβλίου να ήταν *αὐτοκράτωρ ὁλογράμματος ἀξιολόγων φαρμάκων* Ο Γαληνός δικαιολόγησε τον τίτλο του έργου του Μενεκράτη ως εξής: *αὐτοκράτωρ* προς τιμήν του αυτοκράτορα στον οποίο αποδίδεται το έργο και *ὁλογράμματος* διότι έγραφε αναλυτικά, χωρίς σύμβολα και συντμήσεις όλες τις συλλαβές, τους αριθμούς και τα συστατικά. Τέλος σε αυτό το βιβλίο περιγράφονταν ένα θεραπευτικό φάρμακο με την ονομασία *διὰ χυλῶν ἔμπλαστρον*, αλλά και μια φαρμακευτική συνταγή για στοματικές παθήσεις 

## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες ιατροί
Γιάννης Σβορώνος

Ο **Γιάννης Σβορώνος** (1919-1987) ήταν Έλληνας ζωγράφος, γραφίστας και σκηνογράφος.

## Βιογραφία
Ο Γιάννης Σβορώνος γεννήθηκε στη Δράμα το 1919. Έζησε στη Θεσσαλονίκη από το 1923 έως το 1962. Παρακολούθησε μαθήματα στην Ανωτάτη Σχολή Καλών Τεχνών από το 1937 έως το 1939. Το 1944 ξεκίνησε τη συνεργασία του με τα λιθογραφία Χάγουελ και Κώττα. Η βασική επαγγελματική ενασχόλησή του ήταν οι γραφικές τέχνες. Το 1945 εκδίδει με το λογοτέχνη Γ. Κιτσόπουλο το περιοδικό τέχνης *Κοχλίας* (1945-1948). Η πρώτη του εμφάνιση ως σκηνογράφου-ενδυματολόγου πραγματοποιείται με την παράσταση *Νεφέλες* (θίασος Καλλιτεχνικής Εταιρείας).Από το 1954 μέχρι το 1964 εργάζεται στην Διεθνή Έκθεση Θεσσαλονίκης στο σχεδιασμό αφισών, καταλόγων και εντύπων. Το 1963 εγκαθίσταται στην Αθήνα και από το 1964 εργάζεται στο τμήμα γραφικών τεχνών της διαφημιστικής εταιρείας *ΈΡΓΟΝ*. Πέθανε στην Αθήνα το 1987.

## Επιδράσεις-θεματολογία
Στο ζωγραφικό έργο του, θα μπορούσε να διακριθεί σε τρεις περιόδους α) 1940-1950: αν και περιορισμένο αριθμητικώς, έχει δεχθεί επιδράσεις από τους Ανρί Ματίς, Χένρυ Μουρ, Ραούλ Ντυφύ. Η θεματολογία του κινείται μεταξύ νεκρής φύσης εσωτερικών χώρων, γυναικείων μορφών, αστικών και ελεύθερων τοπίων από περιοχές της Χαλκιδικής και της Θεσσαλονίκης. Υλικά του του μολύβι, η σινική, οι κηρομπογιές, οι τέμπερες, τολάδι σε χαρτόνι ή ξυλοτέξ. β)1951-1958: εδώ κυριαρχεί η γεωμετρικότητα και η αφαίρεση. γ)1959-1967: γεωμετρική αφαίρεση κυριαρχεί πάλι δ) 1968-1987: κυριαρχεί η μεταζωγραφική αφαίρεση με σκληρές γωνίες, χρωματικές ζώνες

## Αποτίμηση του έργου του
Με το έργο του έχει αναδειχθεί ως ένας από του πιο σημαντικούς εισηγητές της γραφιστικής στην Ελλάδα.

## Παραπομπές


## Πηγές
* 

Κατηγορία:Έλληνες ζωγράφοι του 20ού αιώνα
Κατηγορία:Έλληνες γραφίστες
Δημήτρης Πατερέλης

Ο **Δημήτρης Πατερέλης**(1945-) είναι Έλληνας ζωγράφος και χαράκτης.

## Βίος
Ο **Δημήτρης Πατερέλης** γεννήθηκε στην Αθήνα το 1945. Σπούδασε στην Academia di Belle Arti στη Φλωρεντία, ζωγραφική και χαρακτική. Στη συνέχεια παρακολούθησε μαθήματα τυπογραφίας και τέχνης του βιβλίου στην Ανωτάτη Σχολή Καλών Τεχνών.

## Θεματογραφία
Ως χαράκτης εξειδικεύεται στη χαλκογραφία (χάραξη με καλέμι και οξυγαρφία), ενώ τα θέματά του αφορούν τη φυσική ή ιδεατή πραγματικότητα. Τεχνοτροπικά συνδυάζει τον υπερρεαλισμό, τον συμβολισμό αλλά και τον ρεαλισμό και τον εξπρεσιονισμό.

## Εκθέσεις
Έργα του έχουν παρουσιαστεί στη Φλωρεντία το 1973, όπου έλαβε έπαινο, και το 1974, στο Τορίνο το 1975 όπου έλαβε το πρώτο βραβείο.

## Παραπομπές


## Πηγές
*Νίκος Μοσχονάς, «Πατερέλης Δημήτρης»,  στο:Λεξικό Ελλήνων Καλλιτεχνών 16ος-20ος αι., τομ.4, εκδ. Μέλισσα, 2000, σελ.2

Κατηγορία:Έλληνες ζωγράφοι του 21ου αιώνα
Κατηγορία:Έλληνες χαράκτες
Μενεκράτης ο Τραλλιανός

Ο **Μενεκράτης ο Τραλλιανός** ήταν γιατρός του 1ου αιώνα π.Χ., ένας απελεύθερος που έφερε και τον λατινικό όνομα **Lucius Manneus**.

Ότι γνωρίζουμε γι' αυτόν προέρχεται από μια δίγλωσση (στα λατινικά και στα ελληνικά) επιτάφια επιγραφή που βρέθηκε περί τα μέσα του 19ου αιώνα στην Ιταλία και φυλάσσεται σήμερα στο *Εθνικό Αρχαιολογικό Μουσείο του Μπουτσίνο*. Από τα γραφόμενα σ' αυτήν φαίνεται ότι ο Μενεκράτης ο Τραλλιανός χρησιμοποιούσε το κρασί για θεραπευτικούς σκοπούς.

## Παραπομπές


Κατηγορία:Αρχαίοι Έλληνες ιατροί
Alphabet Inc.

Η **Alphabet Inc.** είναι αμερικανική πολυεθνική εταιρεία, που ιδρύθηκε το 2015 ως μητρική της Google και άλλων εταιρειών που ανήκαν στην Google. Η εταιρεία, με έδρα την Καλιφόρνια, έχει επικεφαλής τους ιδρυτές της Google, Λάρρυ Πέιτζ και Σεργκέι Μπριν.

Οι μετοχές της Alphabet Inc. διακινούνται με τα σύμβολα "GOOGL" και "GOOG", τα οποία χρησιμοποιούσε η Google. 

## Παραπομπές


Κατηγορία:Google
Κατηγορία:Επιχειρήσεις των ΗΠΑ
Περιοχή Λουσότο

Η **Περιοχή Λουσότο** (Αγγλικά: *Lushoto District*, Σουαχίλι: *Wilaya ya Lushoto*) επίσης, γνωστή και ως *Wilhelmstal* κατά τη διάρκεια της Γερμανικής Αποικιοκρατίας, είναι μια από τις οκτώ Περιοχές (Επαρχίες) στην Περιφέρεια Τάνγκα *(Tanga Region)* στην Τανζανία. Προς τα βορειοανατολικά συνορεύει με την Κένυα, στα ανατολικά με την Περιοχή Μουχέζα *(Muheza District)*, στα βορειοδυτικά με την Περιφέρεια Κιλιμαντζάρο *(Kilimanjaro Region)* και στα νότια με την Περιοχή Κορόγκουε *(Korogwe District)*.

## Ιστορία
Παλαιότερα ήταν γνωστή ως *Wilhelmstal* (Γερμανικά: Κοιλάδα του Γουλιέλμου) και πήρε το όνομά της από τον Αυτοκράτορα Γουλιέλμο Β΄ της Γερμανίας.

Κατά τη διάρκεια της Γερμανικής αποικιακής περιόδου από το 1890 έως το 1918, η περιοχή ήταν δημοφιλής στους εποίκους, εξ'ου και το Γερμανικό όνομα *Wilhelmstal*, στην τοποθεσία. Δημιουργήθηκαν μεγάλα αγροκτήματα και φυτείες και η περιοχή είχε εκτιμηθεί για το ευχάριστο ορεινό της κλίμα. Πολυάριθμες Εκκλησιαστικές αποστολές ήταν και παραμένουν ενεργές.

Μεταξύ των ετών 1893 και 1911 η Γερμανική *Ostafrikanische Eisenbahngesellschaft* (Σιδηροδρομική Συνεργασία της Ανατολικής Αφρικής), κατασκεύασε μια σημαντική σιδηροδρομική γραμμή που ξεκινούσε από την Τάνγκα στην ακτή και περνώντας κατά μήκος των Ουσαμπάρα Ορέων με ένα σταθμό που δημιουργήθηκε στο Μόμπο *(Mombo)*, περίπου 20 χιλιόμετρα (12 μίλια) από το *Wilhelmstal*, στο "Νέο" Μόσι *(Moshi)* στο Κιλιμαντζάρο *(Kilimanjaro)*. Το αρχικό σχέδιο του *Usambarabahn* ήταν να συνδεθεί το λιμάνι της Τάνγκα με τη Λίμνη Βικτώρια *(Lake Victoria)* με το πέρασμα νοτίως των Ουσαμπάρα Ορέων. Αυτό ήταν σε άμεσο ανταγωνισμό με τις παράλληλες προσπάθειες της Βρετανικής αποικιακής Κένυας. Η γραμμή για ένα σύντομο χρονικό διάστημα, από τις 4 Ιουνίου 1912 μέχρι τις 12 Μαΐου 1913, μετονομάστηκε σε *Nordbahn* (Βόρειος σιδηρόδρομος).

Σύμφωνα με την Εθνική Απογραφή του 2002 στην Τανζανία, ο πληθυσμός στην **Επαρχία Λουσότο** ήταν 419.970 άτομα.

## Τμήματα
Η Περιοχή Λουσότο, διαιρείται διοικητικά σε 44 Τμήματα (σε παρένθεση, ο πληθυσμός εκάστου Τμήματος - κατά το 2012):

## Χωριά

## Εικόνες

Αρχείο:Usambara Mountains, Tanzania (2392807437).jpg|Τα Ουσαμπάρα Όρη.
Αρχείο:Lushoto (2012).JPG|Περιοχή Λουσότο.
Αρχείο:Lushoto Lumbering 3.jpg|Υλοτομία.
Αρχείο:Decorative House, Tanzania (10165518704).jpg|Οικία.
Αρχείο:Horned Chameleon in Lushoto, Usambara Mountains.jpg|Ο χαμαιλέων *Kinyongia multituberculata*.


## Δείτε επίσης
* Διοικητικές υποδιαιρέσεις της Τανζανίας
* Περιφέρεια Τάνγκα
* Τάνγκα

## Σημειώσεις


## Παραπομπές


## Εξωτερικοί σύνδεσμοι

*  Lushoto District Homepage for the 2002 Tanzania National Census
*  Lushoto District Website

Κατηγορία:Επαρχίες της Περιφέρειας Τάνγκα
Κατηγορία:Επαρχίες της Τανζανίας
Άννα Ουσένινα

Η **Άννα Ουσένινα** (Διεθνώς: *Anna Ushenina*, ουκρανικά: Aнна Юріївна Ушеніна, γεν. 30 Αυγούστου 1985) είναι Ουκρανή γκρανμαίτρ και Παγκόσμια Πρωταθλήτρα στο σκάκι από τον Νοέμρβριο του 2012 έως τον Σεπτέμβριο του 2013.

## Βιογραφικά στοιχεία
Η Ουσένινα ζει στο Χάρκοβο της Ουκρανίας, όπου και γεννήθηκε στις 30 Αυγούστου 1985. Η νεαρή Ουσένινα πήρε την απόφαση ότι πρέπει να αναπτύξει τα πνευματικά και δημιουργικά της ταλέντα, έτσι όταν έγινε επτά ετών η μητέρα της τής γνώρισε το σκάκι, τη ζωγραφική και τη μουσική.

## Σκακιστική καριέρα
μικρογραφία|αριστερά|200px|Η Άννα Ουσένινα το 2008 στην Ολυμπιάδα σκακιού της Δρέσδης
Έγινε πρωταθλήτρια νεανίδων Ουκρανίας (κάτω των 20) μόλις στα 15 της χρόνια. Πολλές από τις σκακιστικές ικανότητές της ήταν αυτοδίδακτες, αν και κατά την περίοδο 2000–2002, σπούδασε σκάκι στην αθλητική σχολή της *Ολυμπιακής Εφεδρείας* του Χάρκοβο. Κατά τη διάρκεια αυτής της περιόδου, ο προπονητής της ήταν ο διεθνής μαιτρ Αρτιόμ Τσέποταν. Στη συνέχεια έλαβε περισσότερη προπόνηση σε ειδική μονάδα εκπαίδευσης στο Κραματόρσκ και το 2003, μετά από ένα τουρνουά στην Οδησσό, πήρε τον τίτλο της διεθνούς γκρανμαίτρ γυναικών.

Πήρε μέρος στις σκακιστικές Ολυμπιάδες στο Τορίνο το 2006 και στη Δρέσδη το 2008, κατακτώντας ένα χρυσό και ένα αργυρό μετάλλιο αντίστοιχα. Η απόδοσή της στην Ολυμπιάδα του Τορίνο και τα αποτελέσματά της μέσα στο 2006 στο Παρντουμπίτσε και το Άμπου Ντάμπι, της εξασφάλισαν τα προσόντα για τον τίτλο διεθνούς μαιτρ, τον οποίο η Διεθνής Σκακιστική Ομοσπονδία της απένειμε τον Ιανουάριο του 2007. Επίσης, στο ανοιχτό τουρνουά γυναικών της Μόσχας το 2008, που διοργανώνεται παράλληλα με το τουρνουά της Aeroflot, πήρε τη δεύτερη θέση πίσω από την Άννα Μούζιτσουκ, αλλά μπροστά από την Ναταλία Ζούκοβα και την Κατερίνα Λάνο.

Το 2012 στο Παγκόσμιο Πρωτάθλημα Σκάκι Γυναικών πέτυχε στον τελικό μια νίκη στο τάι-μπρέικ επί της Αντοανέτα Στεφάνοβα και έγίνε η 14η Παγκόσμια Πρωταθλήτρια Γυναικών στο σκάκι. Αυτόματα πήρε και τον ύψιστο τίτλο της γκρανμαίτρ και προκρίθηκε στο Παγκόσμιο Κύπελλο του 2013. Είναι η πρώτη παγκόσμια πρωταθλήτρια γυναικών της Ουκρανίας στο σκάκι. Έχασε τον τίτλο της από την Κινέζα θαύμα Χου Γιφάν στο επόμενο Παγκόσμιο Πρωτάθλημα Σκάκι Γυναικών το 2013.

## Παραπομπές


## Εξωτερικοί σύνδεσμοι

* Επίσημη ιστοσελίδα
* 
* 

Κατηγορία:Ουκρανοί αθλητές
Κατηγορία:Ουκρανοί σκακιστές
Divers (άλμπουμ της Joanna Newsom)

Το "**Divers**" είναι το τέταρτο στούντιο άλμπουμ της Joanna Newsom. Κυκλοφόρησε στις 23 Οκτωβρίου του 2015 από την Drag City. Το άλμπουμ ανακοινώθηκε στις 10 Αυγούστου του 2015 και ταυτόχρονα κυκλοφόρησε το πρώτο κομμάτι από το άλμπουμ, το "Sapokanikan".. Το βίντεο σκηνοθετήθηκε από τον γνωστό σκηνοθέτη Paul Thomas Anderson, με τον οποίο η Newsom είχε συνεργαστεί στην ταινία "Έμφυτο ελάττωμα".

## Κομμάτια

## Θέσεις στα τσάρτς
* Αυστραλία - 63
* Αυστρία - 30
* Βέλγιο (Φλάνδρα) - 25
* Βέλγιο (Βαλλωνία) - 70
* Καναδάς - 81
* Ολλανδία  -  14
* Γαλλία - 168
* Γερμανία - 22
* Ιρλανδία - 8
* Ιταλία - 93
* Νορβηγία - 26
* Ισπανία - 91
* Ελβετία - 56
* Ηνωμένο Βασίλειο - 10
* ΗΠΑ - 30

## Παραπομπές


Κατηγορία:Άλμπουμ του 2015
B'lieve I'm Goin Down...

Το "**b'lieve I'm goin down...**" είναι το έκτο στούντιο άλμπουμ του Kurt Vile. Κυκλοφόρησε στις 25 Σεπτεμβρίου του 2015 από την Matador Records. Η deluxe έκδοση του άλμπουμ θα ονομάζεται, *b'lieve I'm goin (deep) down...* και θα περιέχει 6 επιπλέον κομμάτια. Το άλμπουμ ηχογραφήθηκε σε δέκα διαφορετικά στούντιο με κύριους παραγωγούς τον ίδιο και το μέλος της μπάντας του, Rob Laakso

## Κομμάτια

## Θέσεις στα τσάρτς
* Αυστραλία - 27
* Βέλγιο (Φλάνδρα) - 8
* Βέλγιο (Βαλλωνία) - 44
* Ολλανδία - 15
* Γαλλία - 99
* Γερμανία - 86
* Ιρλανδία - 35
* Νέα Ζηλανδία - 26
* Νορβηγία - 18
* Πορτογαλία - 24
* Σουηδία - 26
* Ελβετία - 45
* Ηνωμένο Βασίλειο - 25
* ΗΠΑ - 40

## Παραπομπές


Κατηγορία:Άλμπουμ του 2015
Λουντμίλα Ρουντένκο

Η **Λουντμίλα Βλαντιμίροβνα Ρουντένκο** (Διεθνώς: *Lyudmila Vladimirovna Rudenko*, ρωσικά: Людми́ла Влади́мировна Руде́нко, ουκρανικά: Людмила Володимирівна Руденко, 27 Ιουλίου 1904, Λούμπνι – 4 Μαρτίου 1986, Λένινγκραντ) ήταν Σοβιετική οικονομολόγος, κολυμβήτρια και σκακίστρια, η 2η Παγκόσμια Πρωταθλήτρια στο σκάκι από το 1950 έως το 1953.

## Βιογραφικά στοιχεία
Γεννήθηκε στο Λούμπνι στην επαρχία Πολτάβα της Ουκρανίας, στην τότε Ρωσική Αυτοκρατορία. Αν και στην αρχή ασχολήθηκε σοβαρά με το κολύμπι, όταν ήταν 10 ετών έμαθε να παίζει και σκάκι με δάσκαλο τον πατέρα της. Μετά το γυμνάσιο, μετακόμισε στην Οδησσό και πήρε πτυχίο στα οικονομικά. Η Ρουντένκο έγινε Πρωταθλήτρια Κολύμβησης Οδησσού στα 400&nbsp;μ. πρόσθιο. Το 1925, ήταν η κάτοχος του τίτλου της Αντιπροέδρου-Πρωταθλήτριας Κολύμβησης της Ουκρανίας (στο πρόσθιο). Το σκάκι θα παραμείνει στη ζωή της ως χόμπι, καθώς η επαγγελματική της σταδιοδρομία ήταν πάνω στον οικονομικό σχεδιασμό για την Σοβιετική Ένωση.

## Σκακιστική καριέρα
μικρογραφία|Γραμματόσημο του 2001 με την Λουντμίλα Ρουντένκο.
Η Ρουντένκο άρχισε να παίζει σε τουρνουά σκακιού το 1925 όταν μετακόμισε στη Μόσχα και το 1928, κέρδισε το πρωτάθλημα γυναικών της Μόσχας. Στη συνέχεια μετακόμισε στο Λένινγκραντ, όπου γνώρισε και παντρεύτηκε τον επιστήμονα Λεβ Νταβίντοβιτς Γκολνστέιν και το 1931 έκαναν μαζί έναν γιο. Στο Λένινγκραντ το 1929 ξεκίνησε την προπόνηση στο σκάκι με τον μαιτρ Πιότρ Ρομανόφσκι και κέρδισε το πρωτάθλημα γυναικών του Λένινγκραντ τρεις φορές. Η Ρουντένκο έφτασε περίπου 40 ετών για να κατακτήσει την κορυφή του διεθνούς σκακιού των γυναικών.

Στη διάρκεια του Β΄ Παγκοσμίου Πολέμου, η Ρουντένκο οργάνωσε με τρένο την εκκένωση του Λένινγκραντ από τα παιδιά κατά την πολιορκία της πόλης. Το γεγονός αυτό θα περιγράψει η ίδια ως το πιο σημαντικό επίτευγμα που πέτυχε στη ζωή της. Η Παγκόσμια Πρωταθλήτρια Γυναικών Βέρα Μέντσικ πέθανε το 1944 κατά τη διάρκεια μιας αεροπορικής επιδρομής, έτσι μετά τον πόλεμο, τον χειμώνα του 1949–1950 η Διεθνής Σκακιστική Ομοσπονδία πραγματοποίησε στη Μόσχα το Παγκόσμιο Πρωτάθλημα Σκακιού Γυναικών 1949–1950 για τον προσδιορισμό της νέας πρωταθλήτριας γυναικών. Διαγωνίστηκαν δεκαέξι γυναίκες από δώδεκα χώρες και τις τέσσερις πρώτες θέσεις κατέλαβαν τέσσερις σκακίστριες της Σοβιετικής Ένωσης. Η Ρουντένκο (σκοράροντας εννέα νίκες, μία ήττα και πέντε ισοπαλίες) κατέκτησε τον τίτλο της Παγκόσμιας Πρωταθλήτριας Γυναικών, τον οποίο έχασε το 1953 στον επόμενο κύκλο του Παγκοσμίου Πρωταθλήματος από την Ελισαβέτα Μπίκοβα με σκορ 6-8 (πέντε νίκες, επτά ήττες και δύο ισοπαλίες για την Ρουντένκο). Έγινε πρωταθλήτρια γυναικών της ΕΣΣΔ το 1952.

Το 1950 τιμήθηκε από την Διεθνή Σκακιστική Ομοσπονδία με τους τίτλους διεθνής μαιτρ γυναικών και διεθνής μαιτρ, ενώ το 1976 έγινε διεθνής γκρανμαίτρ γυναικών. Υπήρξε η πρώτη γυναίκα που πήρε τον τίτλο διεθνής μαιτρ.

## Παραπομπές


## Εξωτερικοί σύνδεσμοι
* 

Κατηγορία:Ουκρανοί αθλητές
Κατηγορία:Ουκρανοί επιστήμονες
Κατηγορία:Ουκρανοί σκακιστές
Κατηγορία:Σοβιετικοί αθλητές
Κατηγορία:Σοβιετικοί επιστήμονες
Κατηγορία:Σοβιετικοί σκακιστές
1500 μέτρα στους Νορδικούς Αγώνες Κλειστού Στίβου

Τα **[[1500 μέτρα]] στους [[Νορδικοί Αγώνες Κλειστού Στίβου|Νορδικούς Αγώνες Κλειστού Στίβου]]** έχουν πραγματοποιηθεί από τους άνδρες και τις γυναίκες από την εναρκτήρια έκδοση το 2011. Είναι ο τέταρτος πιο σημαντικός τίτλος στα 1500 μέτρα μαζί με τα 1500 μέτρα στους Βαλκανικούς Αγώνες Κλειστού Στίβου, μετά από τα 1500 μέτρα στο Παγκόσμιο Πρωτάθλημα Κλειστού Στίβου, τα 1500 μέτρα στο Ευρωπαϊκό Πρωτάθλημα Κλειστού Στίβου και τα 1500 μέτρα στο Ασιατικό Πρωτάθλημα Κλειστού Στίβου.  Η μορφή της διοργάνωσης έχει μία τελική σειρά και η τελική κατάταξη διαμορφώνεται από τους καλύτερους χρόνους σε αυτή την σειρά. Συνολικά έχουν διεξαχθεί πέντε φορές από το 2011.

Τα ρεκόρ των αγώνων για το αγώνισμα είναι 3:44.00 λεπτά για τους άνδρες, που καταρρίφθηκε από τον Χένρικ Ίνγεμπριγκτσεν το 2012, και 4:17.16 λεπτά για τις γυναίκες, που καταρρίφθηκε από την Γιοχάνα Λέχτινεν το 2013. Το ρεκόρ των αγώνων στους άνδρες έχει καταρριφθεί μία φορά: από τον Χένρικ Ίνγεμπριγκτσεν το 2012. Το ρεκόρ των αγώνων στις γυναίκες έχει καταρριφθεί μία φορά: από την Γιοχάνα Λέχτινεν το 2013.

Ο Γιόχαν Ρόγκεστεντ, από τη Σουηδία, είναι ο πιο επιτυχημένος αθλητής της διοργάνωσης, έχοντας κερδίσει δύο τίτλους συνολικά, ένα χρυσό και ένα χάλκινο. Άλλοι αθλητές με χρυσά μετάλλια είναι ο Αντρέας Μπουένο που εκπροσώπησε τη Δανία και την Ισλανδία, ο Γιόνας Χαμ και ο Ιλάρι Πιπόνεν από τη Φινλανδία, καθώς και ο Χένρικ Ίνγεμπριγκτσεν από τη Νορβηγία. Η Χέιντι Έρικσον από τη Φινλανδία, είναι η μοναδική γυναίκα που έχει κερδίσει δύο χρυσούς τίτλους στην πρόσφατη ιστορία των Νορδικών Αγώνων Κλειστού Στίβου.

Από το 2011 έως σήμερα έχουν αναδειχθεί πέντε πρωταθλητές από τέσσερις διαφορετικές χώρες στους άνδρες και τέσσερις πρωταθλητές από δύο διαφορετικές χώρες στις γυναίκες. Οι πρώτοι πρωταθλητές ήταν ο Γιόνας Χαμ στους άνδρες και η Χέιντι Έρικσον στις γυναίκες από τη Φινλανδία το 2011. Οι πιο πρόσφατοι πρωταθλητές είναι ο Αντρέας Μπουένο που εκπροσώπησε τη Δανία και την Ισλανδία, και η Λιν Νίλσον από τη Σουηδία.

Η Φινλανδία είναι η πιο επιτυχημένη χώρα στο αγώνισμα, έχοντας κερδίσει πέντε χρυσά μετάλλια, δύο στους άνδρες και τρία στις γυναίκες. Η Σουηδία είναι στη δεύτερη θέση με τρία χρυσά μετάλλια, ένα στους άνδρες και δύο στις γυναίκες.
 
## Κάτοχοι μεταλλίων
### Ανδρών

#### Μετάλλια ανά αθλητή

#### Μετάλλια ανά χώρα

### Γυναικών
thumb|right|Η πρωταθλήτρια το 2014, Μερόφ Μποοτά (στο κέντρο με τη Σουηδία).

#### Μετάλλια ανά αθλήτρια

#### Μετάλλια ανά χώρα

## Βαθμολογία

## Εξέλιξη ρεκόρ αγώνων
### Ανδρών

### Γυναικών

## Παραπομπές

## Εξωτερικοί σύνδεσμοι
*Επίσημη ιστοσελίδα της NA

Κατηγορία:Νορδικοί Αγώνες Κλειστού Στίβου
Περιοχή Κορόγκουε

Η **Περιοχή Κορόγκουε** (Αγγλικά: *Korogwe District*, Σουαχίλι: *Wilaya ya Korogwe*), είναι μία από τις οκτώ Επαρχίες στην Περιφέρεια Τάνγκα *(Tanga Region)* της Τανζανίας. Στα βόρεια συνορεύει με την Περιοχή Λουσότο *(Lushoto District)*, στα ανατολικά με την Περιοχή Μουχέζα *(Muheza District)*, στα νότια με την Περιοχή Χαντένι *(Handeni District)* και στα δυτικά με την Περιφέρεια Κιλιμαντζάρο *(Kilimanjaro Region)*. Επαρχιακή πρωτεύουσα είναι το Κορόγκουε *(Korogwe)*.

Σύμφωνα με την απογραφή του 2012, ο πληθυσμός στην **Αγροτική Περιοχή Κορόγκουε** ήταν 242.038 κάτοικοι.

## Ελληνική παρουσία
Στη δεκαετία του 1950, στην ευρύτερη περιοχή, υπήρχαν πολλά σχοινοκτήματα ελληνικής ιδιοκτησίας και στα οποία απασχολούνταν αρκετοί Έλληνες. Είναι αξιοσημείωτο, ότι τα δύο μοναδικά ξενοδοχεία στην πόλη Κορόγκουε, το *Korogwe Hotel* και το *Traveller's Inn*, ανήκαν αντιστοίχως στους Ιωάννη (Τζων) Παπατζών και Χάρη Χαροκόπο (εκ Κεφαλληνίας).

## Τμήματα
Η **Επαρχία Κορόγκουε** διαιρείται διοικητικά από δύο Συμβούλια, το Επαρχιακό Συμβούλιο Κορόγκουε και το Δημοτικό Συμβούλιο, με 20 Τμήματα. Ακολούθως εμφανίζονται τα Τμήματα που βρίσκονται στο Επαρχιακό Συμβούλιο Κορόγκουε και ό,τι είναι σε έντονους χαρακτήρες βρίσκονται στο Δημοτικό Συμβούλιο.

## Εικόνες

Αρχείο:Road to Korogwe, with the Usambara Mountains. Tanzania.jpg|Ο κύριος δρόμος προς το Κορόγκουε, με φόντο τα Ουσαμπάρα Όρη.
Αρχείο:Ernst Platz, Brücke über den Panganifluß in Korogwe, Tansania, 1898.jpg|Ξύλινη γέφυρα πάνω από τον ποταμό Πανγκάνι, Κορόγκουε (σε μολύβι και υδατογραφία του 1898).
Αρχείο:St. Michael's Cathedral, Korogwe.jpg|Ο Καθεδρικός Ναός του Αρχαγγέλου Μιχαήλ, Κορόγκουε.
Αρχείο:Bundesarchiv Bild 105-DOA0646, Deutsch-Ostafrika, Usambara, Dorf Korogwe.jpg|Το Κορόγκουε (1906-1918).
Αρχείο:Korogwe 09.jpg|Το Πειραματικό Νοσοκομείο Μαγκούνγκα *(Magunga Hospital Laboratory)*, σχεδιασμένο από τον *Jakob Knudsen*.


## Δείτε επίσης
* Διοικητικές υποδιαιρέσεις της Τανζανίας
* Περιφέρεια Τάνγκα
* Τάνγκα
* Κορόγκουε

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Τάνγκα
Κατηγορία:Επαρχίες της Τανζανίας
Κριστ Νοβοσέλιτς

Ο **Κρις Νοβοσέλιτς** ή **Νοβόσελιτς** (*Krist Novoselic*, 16 Μαΐου 1965) είναι Αμερικανός μουσικός. 

Γεννήθηκε το Μάιο του 1965 και έχει γίνει γνωστός στο κοινό ως ο μπασίστας του πρώην Grunge συγκροτήματος Nirvana. Δημιούργησε το συγκρότημα με τον φίλο και συνεργάτη του Kurt Cobain, που αποτελούσε τον κιθαρίστα και τραγουδιστή του συγκροτήματος. Οι δυο τους είχαν γνωριστεί το 1984 στα παρασκήνια μιας συναυλίας του συγκροτήματος Melvis. Η στενή φιλία τους κράτησε μέχρι το 1994, δηλαδή μέχρι τον θάνατο του Κερτ Κομπέιν. Εκτός από τους NIRVANA έχει συμμετάσχει και σε άλλα ροκ συγκροτήματα, όπως οι FOO FIGHTERS του πρώην ντράμερ των Nirvana Ντέιβ Γκρολ, στους Aya, στους Sweet 75 και σε πολλά άλλα. Εκτός από τραγουδιστής είναι πολιτικός, συγγραφέας και σκηνοθέτης. Έχει παντρευτεί 2 φορές. Το ύψος του είναι ιδιαίτερα χαρακτηριστικό, καθώς είναι 2,01 m.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί μουσικοί
Σύνδεσμος

Ο όρος **Σύνδεσμος** μπορεί να αναφέρεται:

*Σύνδεσμος (γραμματική), μέρος του λόγου .
*Υπερσύνδεσμος σε ένα υπερκείμενο.
*Στρατιωτικός Σύνδεσμος, μυστική οργάνωση στρατιωτικών των αρχών του 20ου αιώνα στην Ελλάδα .
*Σύνδεσμος (μηχανολογία), πάσης φύσεως εξαρτήματα που επιχειρούν να συνδέσουν δύο μέρη μίας μηχανής.
*σε μία ομάδα ανθρώπων με κοινούς στόχους. Δείτε τις παραπλήσιες έννοιες
** Όμιλος
** Σύλλογος
** Σωματείο
Νικουλίτσας

Ο **Νικουλίτσας** ήταν Έλληνας ευγενής από τη Λάρισα, κυβερνήτης στα Σέρβια κατά τη διάρκεια της βασιλείας του Σαμουήλ. Λεγόταν Νικόλαος και έλαβε το όνομα Νικουλίτσας, λόγω του ότι ήταν κοντός. Στο 1001 οι Βυζαντινοί υπό την ηγεσία του Βασιλείου Β΄ πολιόρκησαν την πόλη και μετά από μακρά πολιορκία κατάφεραν να την καταλάβουν, παρά την απεγνωσμένη άμυνα της φρουράς. Για να εξασφαλίσουν το φρούριο, το σύνολο του βουλγαρικού πληθυσμού απελάθηκε στην περιοχή που ονομάζεται Βολερόν, μεταξύ των ποταμών Νέστου και Έβρου.

Ο Νικουλίτσας μεταφέρθηκε στην Κωνσταντινούπολη, προσχώρησε στους Βυζαντινούς και του δόθηκε ο τίτλος του πατρικίου. Σύντομα όμως έφυγε από την Κωνσταντινούπολη και επέστρεψε στις δυνάμεις του Σαμουήλ, οι οποίοι προσπαθούσαν να πάρουν πίσω τα Σέρβια. Ο Βασίλειος Β΄ αντέδρασε γρήγορα και κατευθύνθηκε προς την πόλη με στρατό, για να αναχαιτίσει τους Βουλγάρους. Ο Σαμουήλ και ο Νικουλίτσας υποχώρησαν, αλλά σύντομα ο δεύτερος έπεσε σε ενέδρα και συνελήφθη και πάλι. Οδηγήθηκε πίσω στην Βυζαντινή πρωτεύουσα, όπου φυλακίστηκε.

Κατάφερε να ξεφύγει για μια ακόμη φορά και συνέχισε να πολεμά. Μετά το τέλος του βασιλιά Ιβάν Βλάντισλαβ της Βουλγαρίας το 1018 ήταν ένας από τους λίγους ευγενείς, που συνέχισαν την αντίσταση στις ορεινές περιοχές της χώρας. Έπειτα από μάχη με τον Βυζαντινό στρατό κατάλαβε, ότι η περαιτέρω αντίσταση ήταν άσκοπη και παραδόθηκε στον Βασίλειο Β' με το υπόλοιπο των στρατευμάτων του. Ο Αυτοκράτορας τον έστειλε στη Θεσσαλονίκη υπό κράτηση.

Ο εγγονός του Νικουλίτζας Δελφινάς οδήγησε μια ανεπιτυχή Βλαχική εξέγερση στη Θεσσαλία το 1066.

## Παραπομπές

## Πηγές
* 
*  - Translated by Paul Stephenson

Κατηγορία:Βυζαντινοί Πατρίκιοι
Κατηγορία:Βούλγαροι ευγενείς
Περιοχή Μκίνγκα

Η **Περιοχή Μκίνγκα** (Αγγλικά: ***Mkinga District*** και Σουαχίλι: ***Wilaya ya Mkinga***), είναι μία από τις οκτώ Περιοχές (Επαρχίες) στην Περιφέρεια Τάνγκα *(Tanga Region)* της Τανζανίας. 

Η **Επαρχία Μκίνγκα** *(Mkinga District)* δημιουργήθηκε το 2007, όταν διαχωρίστηκε από την Περιοχή Μουχέζα *(Muheza District)*.

## Δημογραφικά
Κατά την απογραφή του 2012, ο πληθυσμός στην Επαρχία Μκίνγκα *(Mkinga District)* ήταν 118.065 άτομα.

## Διοικητικές υποδιαιρέσεις
Από το 2012, η Περιοχή Μκίνγκα *(Mkinga District)*, διαιρείται διοικητικά σε 21 Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

### Τμήματα

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Τάνγκα
* Τάνγκα

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Τάνγκα
Κατηγορία:Επαρχίες της Τανζανίας
Mosquito (άλμπουμ)

**Mosquito** είναι ο τίτλος του τρίτου άλμπουμ του αμερικάνικου progressive metal συγκροτήματος Psychotic Waltz, το οποίο κυκλοφόρησε στις 25 Ιουλίου του 1994 μέσω της δισκογραφικής εταιρίας "Zardoz Records".

Ο δίσκος κυκλοφόρησε το 2004 μαζί με το "*[[A Social Grace]]*" και ένα επιπλέον DVD. Μουσικά, οι Psychotic Waltz παραμέρισαν το progressive metal των δύο πρώτων άλμπουμ τους, εισάγοντας περισσότερα ψυχεδελικά στοιχεία στον ήχο τους, κάτι που ξένισε πολλούς από τους οπαδούς του συγκροτήματος.

Οι κριτικές για το άλμπουμ υπήρξαν θετικές, με το "Metal Storm" να το βαθμολογεί με 8,4 / 10, το "Sputnik Music" με μέσο όρο βαθμολογιών 3,9 / 5 και το "Metal Archives" με 86%.

## Λίστα Τραγουδιών
# "Mosquito" - 3:15
# "Lovestone Blind" - 4:15
# "Haze One" - 4:37
# "Shattered Sky" - 4:49
# "Cold" - 4:26
# "All the Voices" - 3:04
# "Dancing in the Ashes" - 2:32
# "Only Time" - 4:37
# "Locked Down" - 3:26
# "Mindsong" - 6:06

### Κρυφό κομμάτι
# "Darkness" - 1:49

### Επανέκδοση του 2004
# "And the Devil Cried"
# "Halo of Thorns"
# "Another Prophet Song"
# "Successor"
# "In This Place"
# "I Remember"
# "Sleep Dogs"
# "I of the Storm"
# "A Psychotic Waltz"
# "Only in a Dream"
# "Spiral Tower"
# "Strange"
# "Nothing"

;DVD
# "Video Clip: Faded"
# "Video Clip: My Grave"
# "A Social Disgrace CD Release Party Soma, San Diego 1991"

## Μέλη των Psychotic Waltz
Οι μουσικοί οι οποίοι ηχογράφησαν το "*Mosquito*" ήταν οι εξής:
* **Μπάντι Λάκι** - φωνητικά, κρουστά
* **Μπράιαν ΜακΆλπιν** - ηλεκτρική κιθάρα, ακουστική κιθάρα
* **Νταν Ροκ** - ηλεκτρική κιθάρα, ακουστική κιθάρα, πιάνο, πλήκτρα
* **Γουόρντ Έβανς** - μπάσο
* **Νόρμαν Λέτζιο** - τύμπανα, κρουστά

## Πηγές
* Psychotic Waltz - Mosquito - Encyclopaedia Metallum - The Metal Archives
* Psychotic Waltz - Mosquito - Sputnikmusic
* Psychotic Waltz - Mosquito - Metal Storm

Κατηγορία:Δισκογραφία των Psychotic Waltz
Κατηγορία:Άλμπουμ του 1994
Ψυχεδελικό ροκ

Παράλληλα με το δημοφιλές φολκ ροκ και λίγο αργότερα εμφανίστηκε και το **ψυχεδελικό** **ροκ** το οποίο προσέλκυσε έντονα το ενδιαφέρον από τα μέσα έως τα τέλη του 1960.

Η ψυχεδέλεια εμφανίστηκε αρχικά στη φολκ σκηνή με τους Holy Modal Rounders που εισήγαγαν τον όρο το 1964. Με μουσικό υπόβαθρο που περιλάμβανε στοιχεία φολκ αλλά και *jug band* (μπάντας παραδοσιακών και αυτοσχέδιων οργάνων), οι Grateful Dead μπήκαν στην ίδια γραμμή με τους *Merry Pranksters* των οποίων η μουσική δημιουργία τροφοδοτούνταν από τη χρήση LSD.

Στη Βρετανία, οι Pink Floyd, είχαν ξεκινήσει να αναπτύσσουν τις ιδέες τους πάνω στο ψυχεδελικό ροκ από το 1965 στην "*underground*" σκηνή. Το άλμπουμ τους *[[The Piper At The Gates Of Dawn]]*, που κυκλοφόρησε το 1967, θεωρείται ως ένα από τα άλμπουμ που εδραίωσαν την ψυχεδέλεια στη ροκ σκηνή. Παράλληλα, στο Τέξας οι *13th Floor Elevators* βγάζουν τον Οκτώβριο του 1966 το άλμπουμ *The Psychedelic Sounds of the 13th Floor Elevators* το οποίο θεωρείται από τα πρώτα και πιο βασικά άλμπουμ της ψυχεδέλειας. To 1966, δημιουργήθηκαν οι *Soft Machine* και ο Βρετανός Donovan κάνει επιτυχία το ψυχεδελικό με επιρροές φολκ τραγούδι του, *Sunshine Superman*.  Οι The Beach Boys του Μπράιαν Γουίλσον, κυκλοφορούν την ίδια χρονιά το *Pet Sounds*, με τονισμένα τα στοιχεία ψυχεδέλειας, γεγονός που αποδίδεται στη χρήση LSD από τον Γουίλσον που ήταν ο κυρίως συνθέτης του άλμπουμ. Την ίδια χρονιά εμφανίζονται οι Βρετανοί Cream με τους Τζίντζερ Μπέηκερ, Τζακ Μπρους και Έρικ Κλάπτον και συνδυάζουν το μπλουζ ροκ με την ψυχεδέλεια. Το 1967, ο Τζίμι Χέντριξ, γίνεται παγκοσμίως γνωστός με την εμφάνιση του στο *[[Φεστιβάλ Ποπ του Μοντερέι]]* στην Καλιφόρνια, αφού την προηγούμενη χρονιά είχε κάνει επιτυχία στο Ηνωμένο Βασίλειο με το σινγκλ του "Stone Free". Ακόμα οι Electric Prunes, κυκλοφορούν το 1967 το *The Electric Prunes* που θεωρείται και αυτό από τα βασικά άλμπουμ της ψυχεδέλειας. 

Το μεσουράνημα του ροκ σαν κίνημα των νέων έγινε εμφανές σε μεγάλα ροκ φεστιβάλ στα τέλη του 1960 με πιο γνωστό το φεστιβάλ του Γούντστοκ του 1969 που ξεκίνησε ως μουσικό και καλλιτεχνικό τριήμερο φεστιβάλ όπου συγκεντρώθηκαν υπερδιπλάσιοι του προβλεπόμενου θεατές. Εξιδανικευμένο σήμερα, αναφέρεται σαν την κορυφαία συγκέντρωση νέων, οπαδών της ροκ μουσικής και της υποκουλτούρας των χίπις.

Κατηγορία:Ροκ μουσική
Κατηγορία:Είδη rock
Κατηγορία:Ψυχεδέλεια
Μελίβοια Ξάνθης

Η **Μελίβοια** είναι ημιορεινός οικισμός της Περιφερειακής Ενότητας Ξάνθης, 34 χιλιόμετρα βορειοανατολικά της πόλης της Ξάνθης. Σύμφωνα με την απογραφή του 2011 είχε 588 μόνιμους κατοίκους.

## Ίδρυση
Σύμφωνα με την παράδοση, το σημερινό χωριό χτίστηκε από τη συνένωση επτά μικρών οικισμών που υπήρχαν γύρω περιοχή. Ένας από αυτούς βρισκόταν στη θέση του σημερινού οικισμού. Ένας άλλος βρισκόταν στην περιοχή *Cànivo* και κάποιος άλλος στην περιοχή *Bàbina Pal’äna*. Οι άλλοι 4 δεν είναι γνωστό που βρισκόταν. Ο οικισμός πιθανόν να ταυτίζεται με τον οικισμό *Elmalû*, που το 1559 ανήκε σε βακούφι του σουλτάνου Μουράτ Β΄ του καζά Κομοτηνής.

## Ιστορία
Η Μελίβοια, παλαιά ονομασία Περούνοβο ή Ελμαλί (Δημοτική Κοινότητα Εχίνου - Δημοτική Ενότητα Μύκης), ανήκει στον δήμο Μύκης της Περιφερειακής Ενότητας Ξάνθης που βρίσκεται στην Περιφέρεια Ανατολικής Μακεδονίας και Θράκης, σύμφωνα με τη διοικητική διαίρεση της Ελλάδας όπως διαμορφώθηκε με το Πρόγραμμα Καλλικράτης. Έδρα του δήμου είναι η Σμίνθη και ανήκει στο γεωγραφικό διαμέρισμα Θράκης.

Κατά τη διοικητική διαίρεση της Ελλάδας με το Σχέδιο «Καποδίστριας», μέχρι το 2010, η Μελίβοια ανήκε στο Τοπικό Διαμέρισμα Εχίνου, του πρώην Δήμο Μύκης του Νομού Ξάνθης.

## Πληθυσμός

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Μύκης
Κατηγορία:Πομακοχώρια
Ανδρέας Ζάκκας

Ο **Ανδρέας Ζάκκας** (Πειραιάς, 2 Νοεμβρίου 1892 - Ιούλιος 1971) του Λάζαρου, ήταν Έλληνας κοινωνιολόγος και δικηγόρος, ο οποίος υπηρέτησε ως βουλευτής με την Αριστερά. Ήταν επίσης πρόεδρος της Ελληνικής Επιτροπής για τη Διεθνή Ύφεση και την Ειρήνη (ΕΕΔΥΕ).

## Σταδιοδρομία
Γεννήθηκε το 1892 στον Πειραιά και σπούδασε Νομικά στο Πανεπιστήμιο Αθηνών. Αρχικά εισήλθε στην υπηρεσία του Υπουργείου Γεωργίας. Το 1923 ανέλαβε διευθυντής Εργασίας και Κοινωνικής Προνοίας. Απολύθηκε το 1935 για τα πολιτικά του φρονήματα και επανήλθε στην υπηρεσία τον Απρίλιο του 1945, οπότε διορίστηκε διευθυντής στο Υπουργείο Εργασίας. Από τις 11 Απριλίου έως την 1η Νοεμβρίου 1945 ήταν υπουργός Εργασίας στην πρώτη και στην δεύτερη κυβέρνηση του Πέτρου Βούλγαρη και μετά στην κυβέρνηση του Αρχιεπισκόπου Δαμασκηνού. Στην ντε φάκτο κυβέρνηση του Θεμιστοκλή Σοφούλη ανέλαβε  υφυπουργός Εργασίας από τις 10 Δεκεμβρίου 1945 ως τις 4 Απριλίου 1946.
Εξελέγη για πρώτη φορά βουλευτής Αθηνών το 1950 με την ΕΠΕΚ (Κόμμα Προοδευτικών Φιλελευθέρων) και επανεξελέγη το 1956 με τη Δημοκρατική Ένωση (ΔΚΕΛ). Στις εκλογές του 1958 εξελέγη βουλευτής Α΄ Αθηνών ως ανεξάρτητος με την υποστήριξη της ΕΔΑ. Στα επόμενα χρόνια ανέπτυξε φιλειρηνική δράση και το 1962 επανεξελέγη πρόεδρος της Ελληνικής Επιτροπής για τη Διεθνή Ύφεση και την Ειρήνη.
Απεβίωσε το 1971. Ήταν παντρεμένος με την Πολυξένη Ριμενά, η οποία απεβίωσε τον Φεβρουάριο του 1985.

## Παραπομπές


Κατηγορία:Έλληνες υπουργοί Εργασίας
Κατηγορία:Έλληνες υφυπουργοί Εργασίας
Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Α΄ Αθηνών
Κατηγορία:Έλληνες κοινωνιολόγοι
Δημήτριος Παπανικολόπουλος

Ο **Δημήτριος Παπανικολόπουλος** (... - 14 Σεπτεμβρίου 1987) ήταν Έλληνας στρατιωτικός. Υπηρέτησε ως υπουργός Άμυνας.

## Βιογραφία
Διορίστηκε υφυπουργός Εθνικής Άμυνας στην κυβέρνηση του Πιπινέλη από τις 19 Ιουνίου 1963 ως τις 28 Σεπτεμβρίου του ίδιου χρόνου.
Στην υπηρεσιακή κυβέρνηση του Στυλιανού Μαυρομιχάλη, στην κυβέρνηση του Γεωργίου Παπανδρέου και στην υπηρεσιακή κυβέρνηση του Ιωάννη Παρασκευόπουλου ήταν υπουργός Εθνικής Άμυνας από τις 29 Σεπτεμβρίου 1963 ως τις 19 Φεβρουαρίου 1964.

Πέθανε τον Σεπτέμβριο του 1987 και κηδεύτηκε από το Πρώτο Νεκροταφείο Αθηνών στις 15 Σεπτεμβρίου. Ήταν παντρεμένος με την Έλλη Παπανικολοπούλου και είχαν 2 παιδιά.

## Παραπομπές


Κατηγορία:Έλληνες υπουργοί Εθνικής Άμυνας
Κατηγορία:Έλληνες υφυπουργοί Εθνικής Άμυνας
Σοφίδες

Οι **Σοφίδες** ή οι **Σοφίδαι** (τουρκικά: *Evrencik*, Εβρεντζίκ) είναι χωριό της Ανατολικής Θράκης στην Τουρκία. Διοικητικά υπάγονταν στο Βιλαέτι Αδριανουπόλεως, στο Σαντζάκι των Σαράντα Εκκλησιών, στον Καζά της Βιζύης. Εκκλησιαστικά υπάγονταν στη Μητρόπολη της Βιζύης. Χωριό κοντά στο Σκεπαστό. Tον 17ο αιώνα στο χωριό εγκαταστάθηκαν και κάτοικοι από τον Άγιο Γεώργιο ύστερα από τις λεηλασίες που υπέστη ο οικισμός τους από ληστές και επιδρομείς. Το 1878 υπήρχαν 2.500 Έλληνες και ένα Δημοτικό σχολείο με 90 μαθητές. Οι κάτοικοι ήταν γεωργοί, κτηνοτρόφοι, μυλωνάδες και εξαίρετοι κτίστες. Υπήρχε η εκκλησία του Αγίου Γεωργίου. 

Με τη Συνθήκη των Σεβρών, τον Αύγουστο του 1920 παραχωρήθηκε και επίσημα η ανατολική Θράκη στην Ελλάδα έτσι λοιπόν απο το 1920 έως το 1922 όπου επήλθε η Μικρασιατική καταστροφή, οι **Σοφίδες** ανήκαν στο τότε Βασίλειο της Ελλάδος κ μετείχε στην Εθνική απογραφή πληθυσμού το 1920, κ σύμφωνα με την απογραφή ο πληθυσμός ήταν 357 Άρρενες 521 γυναίκες στο Σύνολο 878 κάτοικοι. και υπαγόταν διοικητικά στον νεοσύστατο τότε Νομό Σαράντα Εκκλησιών και στην Υποδιοίκηση Βιζυής. 

Μετά την ανταλλαγή πληθυσμών μεταξύ Ελλάδος και Τουρκίας στο χωριό μετοίκισαν Μουσουλμάνοι πρόσφυγες από τη Μακεδονία κ τη Θράκη και οι *Σοφιδιώτες* μεταφέρθηκαν στη Δυτική Θράκη και την Κεντρική Μακεδονία. Κάποιοι λένε ότι μερικοί Σοφιδιώτες έμειναν εκεί κ εκτουρκίστηκαν.

## Παραπομπές


* https://oikohouse.wordpress.com/2014/07/02/σοφίδες-και-άι-γιάννης-επαρχίας-βιζύη/#more-5066

Κατηγορία:Χωριά της Τουρκίας
Κατηγορία:Ανατολική Θράκη